rejauldu/bengali-wikipedia huggingface dataset:
কসমস ৩০৫ (; অর্থ: কসমস ৩০৫) হলো লুনা কর্মসূচির অংশ হিসাবে ১৯৬৯ সালে মহাশূণ্যে প্রেরণ করা একটি সোভিয়েত মহাকাশযান। এটি চন্দ্র পৃষ্ঠ হতে নমুনা সংগ্রহ করার জন্য প্রেরিত পঞ্চম সোভিয়েত প্রচেষ্টা।   বিবরণ  এটি ছিলো লুনা ওয়াইই-৮-৫ সিরিজের মহাকাশযান যেটি চন্দ্র পৃষ্ঠে মৃদু অবতরণের পর সেখান হতে মৃত্তিকা সংগ্রহ কর তা নিয়ে পুনরায় পৃথিবীতে প্রত্যাবর্তন করার জন্য প্রেরিত হয়। এটি সম্ভবতঃ লুনা ১৬ নভোযানের ন্যায় অনুরূপ নকশার। এটি ১৯৬৯ সালের ২২ অক্টোবর বাইকোনুরের সাইট ৮১/২৪ থেকে ব্লক-ডি উচ্চ-স্তর যুক্ত একটি প্রোটন-কে ৮কে৭৮কে বাহক রকেটের উপরে বসিয়ে উৎক্ষেপণ করা হয়েছিল। ব্লক ডি উপরের স্টেজের ইঞ্জিনগুলি চালু হতে ব্যর্থ হয়ে অভিযানটি বন্ধ করে দেয়। কারণে ব্যর্থ হয়েছিল, যা মহাকাশযানটিকে পৃথিবীর বায়ুমণ্ডলে জ্বালিয়ে দেয়; ফলে এই অভিযানটি ব্যর্থ হয়েছিলো। ব্লক ডি উপরের পর্যায়ের ইঞ্জিনগুলি ব্যর্থ হয়, মিশনটি বন্ধ করে দেয়। এর ফলে মহাকাশযানটি পৃথিবীর কক্ষপথে আটকা পড়ে; এটি একটি কক্ষপথের মধ্যে পুনরায় প্রবেশ করে।   তথ্যসূত্র    বহিঃসংযোগ    Zarya - লুনা কর্মসূচির কালপঞ্জী ।  বিষয়শ্রেণী:লুনা কর্মসূচি
থাম্ব|330px|মুলধার চক্র মুলাধার () বা মূলচক্র হিন্দু তান্ত্রিক ঐতিহ্য অনুসারে সাতটি প্রাথমিক চক্রের মধ্যে একটি। এটি চারটি পাপড়ি এবং গোলাপী বা লাল রঙের পদ্ম দ্বারা প্রতীকী। বিশ্বাস করা হয় যে মুলাধার হিন্দু দেবতা গণপতির সূক্ষ্ম আবাস।  মুলাধারকে "শক্তি দেহের" ভিত্তি হিসাবে বিবেচনা করা হয়। যোগ পদ্ধতি এই চক্রকে স্থিতিশীল করার প্রতি জোর দেয়। কুণ্ডলিনী জাগরণ এখানে শুরু হয়। এটি "লাল বিন্দু" বা সূক্ষ্ম ফোঁটার আসন হিসাবেও পরিচিত, যা মাথার "সাদা বিন্দু" পর্যন্ত উঠে নারী ও পুরুষালি শক্তি, শক্তি ও শিবকে একত্রিত করে।  তথ্যসূত্র  বহিঃসংযোগ  Description of Muladhara Chakra from Kheper.net  Sahaja Yoga description of Muladhara Chakra   Muladhara Chakra Meaning and Balancing Techniques  Root Chakra Activation Techniques   Root Chakra Activation Techniques   Mūlādhāra Chakra Complete Description  বিষয়শ্রেণী:চক্র বিষয়শ্রেণী:হিন্দু তন্ত্র বিষয়শ্রেণী:নবযুগ বিষয়শ্রেণী:আধ্যাত্মিক অনুশীলন বিষয়শ্রেণী:তান্ত্রিক অনুশীলন বিষয়শ্রেণী:ধর্মীয় আচরণ ও অভিজ্ঞতা বিষয়শ্রেণী:যোগ
জেমস প্রেসকট জুল একজন ইংরেজ পদার্থবিজ্ঞানী। জুল তাপের ধর্ম পর্যবেক্ষণ করেন এবং যান্ত্রিক কাজের সাথে এর সম্পর্ক আবিষ্কার করেন। শক্তির এসআই একক জুল তার নামেই নামকরণ করা হয়েছে। তাপমাত্রার পরম স্কেল প্রতিষ্ঠার জন্য তিনি লর্ড কেলভিন এর সাথে কাজ করেন।  প্রাথমিক জীবন জুল ১৮১৮ সালে ২৪শে ডিসেম্বর স্যালফোর্ড, ল্যাঙ্কাসায়ারে এক ধনী ও সম্ভ্রান্ত পরিবারে জন্মগ্রহণ করেন। তার বাবার ওয়াইন তৈরীর ব্যবসা ছিল। জুল তার প্রাথমিক জীবনে বিখ্যাত বিজ্ঞানী ডালটনের কাছে পড়াশুনো করেন। যুবক বয়েসে জুল বাবার ওয়াইন তৈরীর কারখানার ব্যাবসাতে যোগ দেন। সেই সময় বিজ্ঞান চর্চা জুলের কাছে নিছকই শখ ছিল। ১৮৪০ সালের দিকে জুলের বিজ্ঞান চর্চার শুরু হয় যখন তিনি তাদের ওয়াইন কারখানাতে বাষ্পীয় ইঞ্জিনের বদলে বৈদ্যুতিক মোটর ব্যবহারের চেষ্টা শুরু করেন। তার প্রথম বৈজ্ঞানিক প্রকাশনা এই বিষয়ের উপরে।  ১৮৪১ সালে তিনি জুলের প্রথম সূত্র আবিষ্কার করেন। এই সূত্র অনুযায়ী, কোন পরিবাহীর মধ্যে তড়িৎ প্রবাহের কালে উৎপন্ন তাপের পরিমাপ তড়িৎ প্রবাহের বর্গের সঙ্গে পরিবাহীর রোধের গুন ফলের সমানুপাতিক।  তাপের যান্ত্রিক তুল্যাঙ্ক জুল তার বৈদুতিক মোটরের পরীক্ষা করে পরিমাপ করেন যে এক পাউন্ড জলের তাপমাত্রা ১ ডিগ্রি ফারেনহাইট বৃদ্ধি করতে যে পরিমাণ কাজ করতে হয় তা ৪.১৮৬২ জুল প্রতি ক্যালোরির সমতুল্য। এই পরিমাপকেই তাপের যান্ত্রিক তুল্যাঙ্ক বলা হয়ে থাকে।  শুরুতে জুলের এই তত্ত্ব বিঞানীরা মেনে নেন নি। অন্যদিকে জুল তাপ ও যান্ত্রিক কর্মের মধ্যে সরাসরিক সম্পর্ক স্থাপনের জন্যে বদ্ধপরিকর ছিলেন। তিনি তার নিজের তৈরী যন্ত্রে জলকে একটি সচ্ছিদ্র সিলিন্ডারের মধ্যে বলপূর্বক পাঠিয়ে পরীক্ষা শুরু করেন এবং ফলস্বরূপ তাপের পরিবর্তন পরিমাপ করেন। এই পরীক্ষায় তিনি পরিমাপ করেন তাপের যান্ত্রিক তুল্যাংক ৭৭০ ফুট-পাউন্ড বল প্রতি ব্রিটিশ থার্মাল একক।  তিনি বলেন ১৮৪৩ সালে বলেন, "যখনই কোন যান্ত্রিক কর্ম করা হয় সমতুল্য তাপ উৎপন্ন হয়।।"    গ্যাসের গতিতত্ত্ব  জুল ছিলেন ডাল্টনের ছাত্র এবং তিনি ছিলেন পারমাণবিক তত্ত্বে দৃঢ় বিশ্বাসী। জুলের ল্যাবরেটরিতে রাখা ডায়েরি থেকে জানা যায়, তিনি বিশ্বাস করতেন গ্যাসের তাপমাত্রা বৃদ্ধি হয় আবর্তনশীল গতির জন্যে।  সম্মাননা জুল একাধিক সম্মানে সম্মানিত হয়েছেন। তার মধ্যে উল্লেখযোগ্য হলঃ thumb|জুলের তাপের যান্ত্রিক তুল্যাঙ্ক পরিমাপের যন্ত্র  রয়েল সোসাইটির সদস্যপদ (১৮৫০)  রয়েল পদক (১৮৫২)  কোপলে পদক (১৮৭০)  ম্যাঞ্চেস্টার লিটারারি এন্ড ফিলোজফিক্যাল সোসাইটির সভাপতি (১৮৬০)  ব্রিটিশ অ্যাসোশিয়েশান ফর দি অ্যাডভান্সমেন্ট অফ সায়েন্সের সভাপতি (১৮৭২, ১৮৮৭)  ইনস্টিটিউট অফ ইঞ্জিনিয়ার্স এন্ড সিপ বিল্ডার্সের সাম্মানিক সদস্যপদ (১৮৫৭)   মৃত্যু  জুল ১৮৮৯ সালের ১১ই অক্টোবর সত্তর বয়সে মারা যান।  তথ্যসূত্র  বিষয়শ্রেণী:১৮১৮-এ জন্ম বিষয়শ্রেণী:১৮৮৯-এ মৃত্যু বিষয়শ্রেণী:ইংরেজ পদার্থবিজ্ঞানী বিষয়শ্রেণী:কপলি পদক বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:রয়েল সোসাইটির সভ্য বিষয়শ্রেণী:প্রবাহী গতিবিজ্ঞানী বিষয়শ্রেণী:রয়েল পদক বিজয়ী
বর্ণমালার ক্রমানুসারে সাজানো:   অ   অহিংসা  অর্থশাস্ত্র (গ্রন্থ)  অভিদেয়ক অভিষেকম্  অপ্সরা   অবতার  অবতারবাদ   আ  আত্মা (হিন্দু দর্শন)   ই  ইন্দ্র (দেবতা)   ঈ  ঈশ্বর (হিন্দু দর্শন)   উ   উপনিষদ্  উগ্র শ্রীনিবাস   ঊ    ঋ  ঋষি   এ    ঐ    ও    ঔ    ক   কর্ম যোগ  কলি যুগ  কৃষ্ণ  কল্কি  কালী  কীর্তন  কোলুভু শ্রীনিবাস  কল্কি  কূর্ম     খ    গ    ঘ    ঙ    চ    ছ    জ    ঝ    ঞ    ট    ঠ    ড    ঢ    ণ    ত   তিরুমালা কৃষ্ণ বিগ্রহ  তিরুমালা ধ্রুব বেরা  তিরুমালা রাম বিগ্রহ  তারা (রামায়ণ)  তিলোত্তমা  থ    দ   দুর্গা  দলাই লামা  দশাবতার   ধ    ন   নিরঞ্জন (ধর্ম)  নর-নারায়ণ  নৃসিংহ   প   পুরুষার্থ  পুরোহিত  পূজা  পবিত্রোৎসবম্‌   ফ    ব   বেদ  ব্রহ্মন্  ব্রহ্মা  ব্রাহ্মণ (বর্ণ)  ব্রাহ্মণ (হিন্দুশাস্ত্র)  বিষ্ণু  বিষ্ণু সহস্রনাম  বেঙ্কটেশ্বর মন্দির, তিরুমালা   ভ   ভক্তি  ভক্তি যোগ  ভগবদ্গীতা  ভোগ শ্রীনিবাস   ম   মোক্ষ  মালায়াপ্পা স্বামী   য  যোগ (হিন্দুধর্ম)  যোগ দর্শন   র   রম্ভা (অপ্সরা)   ল    শ  শিব   ষ    স   সাংখ্য দর্শন   হ   হিন্দু  হিন্দু পঞ্জিকা  হিন্দু পুরাণ  হিন্দু দেবদেবী  হিন্দু-মুসলিম সম্পর্ক  হিন্দু জাতীয়তাবাদ  হিন্দু দর্শন  হিন্দুধর্ম  হিন্দুধর্মের শব্দকোষ  হিন্দুধর্মে কর্ম  হিন্দুধর্মে পশুবলি  হিন্দুধর্মের শাস্ত্র প্রমাণ  হিন্দুধর্মে ঈশ্বর এবং লিঙ্গ  হিন্দুধর্মে ধর্মান্তরিতদের তালিকা  হিন্দুধর্মে নারী  হিন্দুধর্মের ইতিহাস  হিন্দুধর্মে গৌতম বুদ্ধ  হিন্দুধর্মের সমালোচনা  বিষয়শ্রেণী:হিন্দুধর্ম সম্পর্কিত তালিকা বিষয়শ্রেণী:ধর্ম সম্পর্কিত তালিকা
This template generates an external link to a page for a person at the Rotten Tomatoes website.    Note: The Rotten Tomatoes website doesn't have a numerical "ID" in way that IMDb does.  In this case, the "ID" the instructions below refers to: the person's name (as listed on Rotten Tomatoes), in lower case, separated by an underscore.   ব্যবহার  One parameter:  {{ | ID }}  {{ | id= ID }}  Two parameters:  {{ | ID | NAME }}  {{ | id= ID | name= NAME }}   Examples  http://www.rottentomatoes.com/celebrity/  One parameter:  {{ | clint_eastwood }}    {{ | id= clint_eastwood }}    Two parameters:  {{ | clint_eastwood | Clint Eastwood }}    {{ | id= clint_eastwood | name= Clint Eastwood }}     Template data    আরও দেখুন       বিষয়শ্রেণী:মানুষ ও ব্যক্তি বহিঃসংযোগ টেমপ্লেট বিষয়শ্রেণী:চলচ্চিত্র বহিঃসংযোগ টেমপ্লেট
লুৎফুজ্জামান বাবর (জন্ম: ১০ অক্টোবর ১৯৫৮) হলেন একজন বাংলাদেশি রাজনীতিবিদ। বর্তমানে তিনি বাংলাদেশ জাতীয়তাবাদী দল বিএনপি'র জাতীয় নির্বাহী কমিটির সদস্য। তিনি ২০০১ থেকে ২০০৬ সাল পর্যন্ত খালেদা জিয়ার মন্ত্রীসভায় নেত্রকোণা-৪ আসনের সংসদ সদস্য ও স্বরাষ্ট্র প্রতিমন্ত্রী ছিলেন।   জন্ম ও প্রাথমিক জীবন  লুৎফুজ্জামান বাবর ১০ অক্টোবর ১৯৫৮ সালে তৎকালীন পূর্বপাকিস্তানের নেত্রকোণার মদন পৌরসভার বাড়িভাদেরায় জন্মগ্রহণ করেন।   পারিবারিক জীবন  লুৎফুজ্জামান বাবরের পিতা সাবেক পুলিশ কর্মকর্তা এ কে লুৎফর রহমান ও মাতা জোবাইদা রহমান। চার ভাই ও তিন বোনের মধ্যে বাবর তৃতীয়। তার স্ত্রী তাহমিনা জামান শ্রাবণী ২০১৮ সালের একাদশ জাতীয় সংসদ সদস্য নির্বাচনে বাংলাদেশ জাতীয়তাবাদী দলের প্রার্থী ছিলেন। এই দম্পতির ১ ছেলে লাবিব ইবনে জামান ও ১ মেয়ে তাসফিয়া বিনতে জামান।   রাজনৈতিক জীবন  লুৎফুজ্জামান বাবর ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে আনারস প্রতীক নিয়ে নেত্রকোণা-৪ আসন থেকে সংসদ সদস্য নির্বাচিত হন।  এরপর ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।  অষ্টম সংসদে তিনি স্বরাষ্ট্র প্রতিমন্ত্রী হিসেবে দায়িত্ব পালন করেন।  ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ও ২০০৮ সালের নবম জাতীয় সংসদ নির্বাচনে স্বতন্ত্র প্রার্থী হিসেবে আনারস প্রতীক নিয়ে নেত্রকোণা-৪ আসন থেকে নির্বাচনে লড়ে তিনি পরাজিত হন।   সমালোচনা ও বিতর্ক  লুৎফুজ্জামান বাবর ১৯৮০'র দশকে ঢাকা বিমানবন্দর-কেন্দ্রীক ব্যবসা শুরু করেন বলে অভিযোগ রয়েছে। তিনি ১৯৮০ সালে প্রেসিডেন্ট হুসেইন মুহাম্মদ এরশাদের মেয়াদ চলাকালে ক্যাসিও ব্র্যান্ডের ঘড়ি পাচার করতেন বলে অভিযোগ রয়েছে। তার ঘনিষ্ঠদের দাবী-তিনি কখনোই বিমানবন্দর কেন্দ্রীক ব্যবসার সঙ্গে জড়িত ছিলেন না।  ২১ আগস্ট ২০০৪ সালে গ্রেনেড হামলা মামলায় ১৮ মার্চ ২০১২ সালে তারেক রহমান ও লুৎফুজ্জামান বাবর সহ নতুন তালিকাভুক্ত ৩০ আসামির নাম যুক্ত হয়। ১ অক্টোবর ২০১৮ সালে এই মামলায় তাকে মৃত্যুদণ্ড দেয়া হয়। ২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান।  ২০০৪ সালে ধরা পড়া ১০ ট্রাক অস্ত্রের চালান মামলায় ৩ অক্টোবর ২০১০ সালে ১০ ট্রাক অস্ত্র মামলায় শ্যেন অ্যরেস্ট দেখানো হয় বাবরকে। এই মামলায়ও তাকে মৃত্যুদণ্ড দেয়া হয়। ২০২৪ সালের ১৮ ডিসেম্বর এই মামলায় সাবেক স্বরাষ্ট্র প্রতিমন্ত্রী লুৎফুজ্জামান বাবর ও এনএসআইয়ের সাবেক মহাপরিচালক অবসরপ্রাপ্ত মেজর জেনারেল রেজ্জাকুল হায়দার চৌধুরীসহ ৪ জনকে খালাস দিয়েছেন হাইকোর্ট।  ১২ই সেপ্টেম্বর ২০২৪ সালে, বাবর প্রাক্তন অর্থমন্ত্রী শাহ এএমএস কিবরিয়া হত্যা মামলা এবং প্রাক্তন মন্ত্রী সুরঞ্জিত সেন গুপ্ত হত্যাচেষ্টা সহ চারটি মামলায় জামিন পান। ১৮ই ডিসেম্বর ২০২৪ সালে তিনি হাই কোর্ট এর নির্দেশে ১০ ট্রাক অস্ত্র মামলা থেকে খালাস পান।  মুক্তি ২০২৫ সালের ১৬ই জানুয়ারি সকল মামলাগুলো থেকে খালাস পেয়ে তিনি কেরানীগঞ্জের কেন্দ্রীয় কারাগার থেকে মুক্তি পান। দীর্ঘ সাড়ে সতেরো বছর পর তার কারাবাসের অবসান ঘটে।   তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:বাংলাদেশের স্বরাষ্ট্র প্রতিমন্ত্রী বিষয়শ্রেণী:নেত্রকোণা জেলার ব্যক্তি
বাংলাদেশ–ভারত ক্রিকেট দ্বৈরথ হলো বাংলাদেশ ও ভারতের জাতীয় ক্রিকেট দলের মধ্যকার ক্রিকেট দ্বৈরথ। বন্ধুত্বপূর্ণ ম্যাচের মধ্য দিয়ে এই দ্বৈরথের সূচনা হলেও, খুব স্বল্প ব্যবধানের কয়েকটি ম্যাচের কারণে ২১শ শতাব্দীতে তা তীব্রতা লাভ করে।  ২০০৭ ক্রিকেট বিশ্বকাপে বাংলাদেশ ভারতকে হারানোর পর দেশটিতে দুই দলের ম্যাচ নিয়ে উত্তেজনা তৈরি হয়। তবে এরপরেও দুই দলের দ্বৈরথে ভারত তার আধিপত্য বজায় রেখেছে। বর্তমানে বাংলাদেশিরা ভারতকে তাদের প্রধান প্রতিপক্ষ হিসেবে বিবেচনা করে।  ভারত এখন পর্যন্ত দুইটি বিশ্বকাপ, দুইটি টি২০ বিশ্বকাপ ও তিনটি আইসিসি চ্যাম্পিয়ন্স ট্রফি জিতেছে, যেখানে বাংলাদেশ এখন পর্যন্ত কোনো আইসিসি ট্রফি জিততে পারেনি। বাংলাদেশ এখন পর্যন্ত সর্বোচ্চ ২০১৭ আইসিসি চ্যাম্পিয়ন্স ট্রফির সেমিফাইনাল এবং ২০১৫ ক্রিকেট বিশ্বকাপের কোয়ার্টার ফাইনাল পর্যন্ত খেলেছে। উভয়টিতেই তারা ভারতের কাছে হেরে টুর্নামেন্ট থেকে বিদায় নেয়।   আইসিসি টুর্নামেন্ট  ২০০৭ ক্রিকেট বিশ্বকাপের ম্যাচে ভারতের বিপক্ষে বাংলাদেশের অভাবনীয় হারের পর দুই দেশে একে অপরের বিরুদ্ধে প্রতিদ্বন্দিতাপূর্ণ মনোভাব গড়ে উঠে। তবে, এরপরেও দুই দেশের ম্যাচগুলোতে ভারত তার আধিপত্য ধরে রেখেছে।  টি২০ বিশ্বকাপে দুই দল পাঁচবার মুখোমুখি হলেও এখন পর্যন্ত বাংলাদেশ কোনো ম্যাচে জয়ী হতে পারেনি।   টুর্নামেন্ট ম্যাচ ভারত বাংলাদেশ ড্রি ক্রিকেট বিশ্বকাপ  ৫  ৪  ১  ০ টি২০ বিশ্বকাপ  ৫  ৫  ০  ০ বিশ্ব টেস্ট চ্যাম্পিয়নশিপ  ৬  ৬  ০  ০ চ্যাম্পিয়ন্স ট্রফি  ২  ২  ০  ০  গাঢ় অক্ষরে সর্বোচ্চ বিজয় দেখানো হয়েছে   এসিসি টুর্নামেন্ট   টুর্নামেন্ট ম্যাচ ভারত বাংলাদেশ ড্র এশিয়া কাপ  ১৫  ১৩  ২  ০ এশীয় টেস্ট চ্যাম্পিয়নশিপ  ০  ০  ০  ০ অস্ট্রাল-এশিয়া কাপ  ০  ০  ০  ০  গাঢ় অক্ষরে সর্বোচ্চ বিজয় দেখানো হয়েছে   সার্বিক পরিসংখ্যান   টি২০  দুই দেশের টি২০ পরিসংখ্যানে ভারত আধিপত্য বিস্তার করেছে। দুই দলের মোট ১৮টি ম্যাচের মধ্যে ভারত ১৭টি এবং বাংলাদেশ মাত্র ১টিতে জয় লাভ করেছে।   ম্যাচ ফলাফল ভারত বাংলাদেশ ড্র ১৮ ১৭ ১ ০   ওডিআই  একদিনের আন্তর্জাতিক ফরম্যাটে ভারতের আধিপত্য থাকলেও, বাংলাদেশ এইক্ষেত্রে কিছুটা সাফল্য লাভ করেছে। বাংলাদেশ এখন পর্যন্ত ভারতের বিপক্ষে দুইটি সিরিজ জয় লাভ করেছে। দুই দেশের ৪১টি ম্যাচের মধ্যে ভারত ৩২টিতে ও বাংলাদেশ ৮টিতে জয় লাভ করেছে এবং একটিতে কোনো ফলাফল হয়নি।   ম্যাচ ফলাফল ভারত বাংলাদেশ ড্র ৪২  ৩৩  ৮  ১   টেস্ট  সাম্প্রতিক সময়ে টেস্ট ফরম্যাটে কোনো উল্লেখযোগ্য দ্বৈর‍থ সৃষ্টি হয়নি।   ম্যাচ ফলাফল ভারত বাংলাদেশ ড্র ১৫  ১৩  ০  ২   আরও দেখুন   ভারত–পাকিস্তান ক্রিকেট দ্বৈরথ  বাংলাদেশ–শ্রীলঙ্কা ক্রিকেট দ্বৈরথ   তথ্যসূত্র   বিষয়শ্রেণী:ক্রিকেটে প্রতিপক্ষ বিষয়শ্রেণী:ভারতের ক্রীড়া প্রতিপক্ষ
এএফ গোলাম ওসমানি (১ এপ্রিল ১৯৩৩ - ৩১ মার্চ ২০০৯) ভারতের চতুর্দশ লোকসভার সদস্য ছিলেন। তিনি আসামের বড়পেটা আসনের প্রতিনিধিত্ব করেছিলেন এবং ভারতীয় জাতীয় কংগ্রেস (আইএনসি) রাজনৈতিক দলের সদস্য ছিলেন। তিনি ৩১ মার্চ ২০০৯ সালে নয়াদিল্লির অল ইন্ডিয়া ইনস্টিটিউট অফ মেডিকেল সায়েন্সে (AIIMS) মারা যান। তিনি ফুসফুসের ক্যান্সারে ভুগছিলেন।Golam Osmani passes away   তিনি এর আগে দ্বাদশ এবং ত্রয়োদশ লোকসভার সদস্য ছিলেন। ১৯৭৮-১৯৮২ সালে তিনি আসাম বিধানসভায় দুবার নির্বাচিত হন।   তথ্যসূত্র    বহিঃসংযোগ    ভারতের সংসদের ওয়েবসাইটে হোম পেজ  বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:বাঙালি মুসলিম বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:আসাম বিধানসভার সদস্য ১৯৭৮-১৯৮৩ বিষয়শ্রেণী:আসামের লোকসভা সদস্য বিষয়শ্রেণী:শিলচরের ব্যক্তি বিষয়শ্রেণী:বড়পেটা জেলার ব্যক্তি বিষয়শ্রেণী:কাছাড় জেলার ব্যক্তি বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:২০০৯-এ মৃত্যু বিষয়শ্রেণী:১৯৩৩-এ জন্ম বিষয়শ্রেণী:জনতা পার্টির রাজনীতিবিদ
ডেল্টা রিসার্চ সেন্টার ঢাকা বিশ্ববিদ্যালয়ের সিস্টেম গবেষণার অধীনস্থ একটি স্বায়ত্তশাসিত সরকারি গবেষণা প্রতিষ্ঠান যা বাংলাদেশের গাঙ্গেয় ব-দ্বীপ নিয়ে গবেষণা কার্যক্রম পরিচালনা করে। এর সদরদপ্তর ঢাকায় অবস্থিত।   ইতিহাস  ডেল্টা রিসার্চ সেন্টার ১৯৯১ সালের জুন মাসে প্রতিষ্ঠিত হয়। এটি একটি বোর্ড অফ গভর্নরস দ্বারা পরিচালিত হয় যার নেতৃত্বে রয়েছেন ঢাকা বিশ্ববিদ্যালয়ের ভাইস চ্যান্সেলর। কেন্দ্রটি ফুলবাড়ি কয়লা খনিতে ওপেন-পিট খনি নিয়ে গবেষণা করেছিল। যদিও কেন্দ্রটি প্রয়োজনীয় সরঞ্জাম ও তহবিলের অভাবে গবেষণা পরিচালনায় অসুবিধার সম্মুখীন হয়েছে।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৯১-এ বাংলাদেশে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান
থাম্ব|নীল চাঁদের ছবি কোন বছরের একই মাসে দু’বার পূর্ণিমার চাঁদ দেখা গেলে দ্বিতীয় পূর্ণিমার চাঁদকে বলা হয় ব্লু-মুন।  নামে ব্লু-মুন বা নীল চাঁদ হলেও নীল রঙের সঙ্গে এ চাঁদের কোনো সম্পর্ক নেই।  তবে একই দিন চন্দ্রগ্রহণ হওয়ায় চাঁদ রক্তিম রং ধারণ করে।  চন্দ্রগ্রহণের সময় পৃথিবীর ছায়া চাঁদের উপর পড়ে।  ফলে ওই সময় চাঁদে লাল বা কমলা রঙের আভা দেখা যায়।  সাধারণ ব্লু মুন ২ বছর ৮ মাস পর পর হয়ে থাকে ।  সংজ্ঞা ইতিহাসগতভাবে "ব্লু মুন" এর সংজ্ঞা, "Maine Farmer's Almanac"-এ একটি "অতিরিক্ত" পূর্ণিমা হিসেবে উল্লেখ করা হয়েছে, যেখানে সাধারণত এক বছরে 12টি পূর্ণিমা থাকে ,তার পরিবর্তে ('ব্লু মুন'-কে বিবেচনায়)13টি  পূর্ণিমা হয়। "নীল চাঁদ" বিষয়টির অবতারণা করা হয় চারটি পূর্ণিমা সহ কোন ঋতুর তৃতীয় পূর্ণিমার সাথে।এইভাবে একটি ঋতুর শেষ মাসের সময় সংশোধন করা হয়। এটি প্রতি দুই বা তিন বছর পরপর ঘটে । "স্কাই অ্যান্ড টেলিস্কোপ" নামক প্রকাশনীর মার্চ -1946 সালের একটি নিবন্ধের লেখক "মেইন ফার্মার্স" এর  সম্পাদকদের গতানুগতিক ধারায় বর্ণিত পঞ্জিকার পাঠোদ্ধার করার প্রয়াস করেছিলেন। তিনি  বর্ণিত পঞ্জিকার পুরাতন বিষয়গুলো নিয়ে পরীক্ষা-নিরীক্ষা করছিলেন। কিন্তু, পর্যাপ্ত অনুস্ধানের অভাব এবং তার ফলশ্রুতিতে,    চাঁদের  সঠিক অবস্থান নির্ণয়ে ভুল হয়।  সঠিক প্যাটার্ন দেখার জন্য পর্যাপ্ত তথ্য ছাড়াই তিনি 'ব্লু মুন'-এর জন্য ভুল নিয়ম অনুমান করেছিলেন, যা  "একটি একক সৌর ক্যালেন্ডার মাসে একটি "ব্লু মুন" একটি দ্বিতীয় পূর্ণিমা" -- এরকম আধুনিক ভ্রান্ত ধারণার জন্ম দেয়।   তথ্যসূত্র   বিষয়শ্রেণী:চন্দ্র পুরাণ বিষয়শ্রেণী:পূর্ণিমা বিষয়শ্রেণী:বর্ষপঞ্জি
আচে আব্রাহামস, হলেন একজন ত্রিনিদাদীয় ফ্যাশন মডেল এবং সুন্দরী প্রতিযোগিতার শিরোপাধারী, যিনি মিস ত্রিনিদাদ ও টোবাগো ২০২২-এর মুকুট পেয়েছিলেন এবং মিস ওয়ার্ল্ড ২০২৩ এ তার দেশের প্রতিনিধিত্ব করেছিলেন যেখানে তিনি শীর্ষ ৪র্থ স্থান অধিকার করেছিলেন    তথ্যসূত্র    বহিঃসংযোগ   বিষয়শ্রেণী:মিস ওয়ার্ল্ড ২০২৩-এর প্রতিনিধি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ত্রিনিদাদীয় সুন্দরী প্রতিযোগিতার বিজয়ী
সোনম লামা একজন ভারতীয় রাজনীতিবিদ এবং সিকিমের সন্ন্যাসী। তিনি দ্বিতীয় তামাং মন্ত্রিসভার একজন মন্ত্রী। তিনি প্রথম তামাং মন্ত্রিসভার একজন মন্ত্রীও ছিলেন।   রাজনৈতিক জীবন  ২০১৪ সালের সিকিম বিধানসভা নির্বাচনে সোনম লামা সংঘ আসন থেকে সিকিম ক্রান্তিকারী মোর্চার (এসকেএম) প্রার্থী হিসেবে দাঁড়ান। তিনি ক্ষমতাসীন দল সিকিম ডেমোক্রেটিক ফ্রন্ট (এসডিএফ) এর প্রার্থীকে পরাজিত করে জয়ী হন।  ২০১৫ সালের ডিসেম্বরে সিকিম বিধানসভার ৭ জন এসকেএম সদস্য ক্ষমতাসীন দল এসডিএফ-এ যোগ দেন। তবে এসকেএম-এর আরও ২ জন বিধায়ক, সোনম লামা এবং কুঙ্গা নিমা লেপচা তাদের দলের সাথেই থেকে যান।  সোনম লামা আবারও সংঘ থেকে এসকেএম প্রার্থী হিসেবে দাঁড়ান। তিনি আসনটি জিতেছিলেন এবং এসডিএফ প্রার্থীকে ২৬.৫২% ভোটের ব্যবধানে পরাজিত করেন। পিএস গোলে মন্ত্রিসভায় তিনি গ্রামীণ ব্যবস্থাপনা ও উন্নয়ন, পঞ্চায়েতি রাজ ও সমবায় এবং ধর্মীয় বিষয়ক মন্ত্রী হিসেবে নিযুক্ত হন।   নির্বাচনী রেকর্ড  +সিকিম বিধানসভা নির্বাচন বছর নির্বাচনী এলাকা দল ফলাফল অবস্থান ভোট % ভোট % ব্যবধান জমা উৎস ২০১৪ সংঘ   ১ম/৩ ১,০৯৬ ৪৯.৮৬ +৫.৭৫ ফেরত দেওয়া হয়েছে  ২০১৯   ১ম/৩ ১,৪৮৮ ৬২.৬৩ +২৬.৫২ ফেরত দেওয়া হয়েছে  ২০২৪      তথ্যসূত্র   বিষয়শ্রেণী:সিকিম বিধানসভার সদস্য ২০২৪-২০২৯ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিকিম বিধানসভার সদস্য ২০১৯-২০২৪ বিষয়শ্রেণী:গ্যাংটক জেলার ব্যক্তি বিষয়শ্রেণী:সিকিম ক্রান্তিকারী মোর্চার রাজনীতিবিদ বিষয়শ্রেণী:সিকিম বিধানসভার সদস্য ২০১৪-২০১৯ বিষয়শ্রেণী:জীবিত ব্যক্তি
পশ্চিমবঙ্গের হিন্দি বিরোধী আন্দোলন ভারতে ধারাবাহিকভাবে সংগঠিত হয়। আন্দোলনগুলি মূলত সামাজিক মাধ্যম ও পথসভা বা বিক্ষোভ ও ডেপুটেশন জমাদানের মাধ্যমে পরিচালিত হয়েছিল। পথসভা বা বিক্ষোভ ও ডেপুটেশন জমাদানের কর্মসূচি প্রারম্ভিক সময়ে মূলত কলকাতা শহর বা কলকাতা মহানগর অঞ্চল কেন্দ্রিক হলেও পরবর্তী সময়ে পশ্চিমবঙ্গের বিভিন্ন বিভাগীয় শহর ও জেলা শহরে বিস্তার লাভ করে। এই সকল আন্দোলনগুলি আমরা বাঙালি, বাংলা পক্ষ ও জাতীয় বাংলা সম্মেলনের মত সংগঠনের দ্বারা সংঘটিত হয়েছিল।  একবিংশ শতকের দ্বিতীয় দশকের শেষের সমকাল থেকে পশ্চিমবঙ্গের বিভিন্ন প্রতিষ্ঠানের নামফল, জাতীয় সড়কের ও কলকাতা মেট্রোর নির্দেশনা ফলক বাংলা ব্যতিরকে হিন্দি বা হিন্দি ও ইংরেজি ভাষার ব্যবহার বিরুদ্ধে বিভিন্ন সংগঠন পথসভা ও আন্দোলন পরিচালনা করেছে। কলকাতা মেট্রো রেলের স্মার্ট কার্ডে শুধু মাত্র হিন্দি ও ইংরেজি ভাষা ব্যবহার করা হত। এই বিষয়ে বাংলা পক্ষ প্রতবাদে অবতীর্ণ হয়েছিল এবং বাংলা ভাষী রাজ্যে বাংলা ভাষা ব্যবহার না হওয়া ও সেই সঙ্গে বাংলাকে ব্যতি রেখে হিন্দি ব্যবহাররে বিষয়টি তুলে ধরেছিল। এই প্রতিবাদের পরে বাংলা ভাষাকে কলকাতা মেট্রো রেলের স্মার্ট কার্ডে স্থান দেওয়া হয়েছিল।   বাঙালি জাতীয়তাবাদী সংগঠনের আন্দোলন বাঙালি জাতীয়তাবাদী সংগঠন বাংলা পক্ষ অহিন্দিভাষীদের উপর হিন্দি ও উর্দু ভাষা চাপিয়ে দেওয়া তথা তাদের ভাষায় হিন্দি সাম্রাজ্যবাদের বিরুদ্ধে কাজ করে থাকে। সংগঠনটি মূলত ভাষাগত ভিত্তিতে সংগঠিত হয় এবং তারা ভারতে বাঙালি সংস্কৃতিকে রক্ষা করার লক্ষ্যে পরিচালিত হয়।  একই উদ্দেশ্যে ৯ ডিসেম্বর ২০১৯-এ বাংলা পক্ষ থেকে পৃথক হয়ে জাতীয় বাংলা সম্মেলন গঠিত হয়েছিল। জাতীয় বাংলা সম্মেলন কলকাতা ও পশ্চিমবঙ্গের বিভিন্ন প্রান্তে "হিন্দি আরোপ"-এর বিরোধিতা করেছিল। এই আন্দোলনগুলির উদ্দেশ্য হলো বাঙালিদের উপর "হিন্দি আরোপ" ও কেন্দ্রীয় সরকারের জাতীয় শিক্ষানীতির বিরোধিতা।   ২০২১-এর আন্দোলন  ইন্ডিয়ান অ্যাসোসিয়েশন ফর দ্য কালটিভেশন অব সায়েন্স ১৯ মার্চ ২০২১-এ প্রতিষ্ঠানের কর্মীদের উদ্দেশ্যে একটি বিজ্ঞপ্তি জারি করেছিল, যেখানে উল্লেখ করা হয়েছিল, যে প্রতিষ্ঠানে লিখিত যোগাযোগের ক্ষেত্রে ৫৫% হিন্দি ভাষায় সম্পন্ন করতে হবে। এটি বিজ্ঞান মন্ত্রণালয়ের অধিন্যাস্ত বিজ্ঞান ও প্রযুক্তি বিভাগের (ডিএসটি) হিন্দি সেল ২০২১ সালের ফেব্রুয়ারি মাসে আইএসিএস-কে একটি বিজ্ঞপ্তি পাঠানোর পরে শুরু হয়েছিল, বিজ্ঞপ্তিটি উল্লেখ করেছিল যে প্রতিষ্ঠানটি ১৯৬৩ সালের সরকারী ভাষা আইন দ্বারা নির্ধারিত প্রয়োজনীয় লক্ষ্যমাত্রা পূরণ করতে ব্যর্থ হয়েছে। বিজ্ঞপ্তিটি আইএসিএস-এর অভ্যন্তরীণ যোগাযোগের ত্রৈমাসিক পর্যালোচনা অনুসরণ করে পাঠানো হয়েছিল। ঘটনাটি পশ্চিমবঙ্গের শিক্ষাবিদদের মধ্যে প্রচলিত হিন্দি বিরোধী মনোভাব প্রকাশ করেছিল। চিঠিতে কর্মীদের বলা হয়েছিল যে সমস্ত যোগাযোগের ৫৫ শতাংশ হিন্দি ভাষায় সম্পন্ন করতে হবে এবং কমপক্ষে ৩৩ শতাংশ "ফাইলে লেখা নোটিং" হিন্দিতে হওয়া উচিত। বিশ্ববিদ্যালয়ে হিন্দি চাপানোর বিরুদ্ধে কর্মীরা প্রতিবাদের আয়োজন করেছিল। শিক্ষার্থীরা বিদ্যায়তনের মাঠে "নো হিন্দি ইমপোজিশন" লিখে সামাজিক দূরত্ব বজায় রেখে প্রতিবাদে দাঁড়িয়েছিল। তবে বিজ্ঞপ্তিটি কেবলমাত্র প্রশাসনিক কর্মীদের জন্য ছিল।  আরও দেখুন  ভারতে বাঙালি বিরোধী মনোভাব  ভারতে বাংলা ভাষা আন্দোলন – ভারতে বাংলা ভাষা প্রতিষ্ঠা করার জন্য আন্দোলন  তথ্যসূত্র  বিষয়শ্রেণী:হিন্দি বিরোধী আন্দোলন বিষয়শ্রেণী:পশ্চিমবঙ্গের ইতিহাস (১৯৪৭–বর্তমান) বিষয়শ্রেণী:হিন্দি বিষয়শ্রেণী:বাঙালি জাতীয়তাবাদ বিষয়শ্রেণী:ভারতে ভাষা আন্দোলন
আবুল মুযাফফর খসরু মালিক ইবনে খসরু শাহ (), যিনি শুধু খসরু মালিক () নামেই বেশি পরিচিত। তিনি ছিলেন গজনভি সাম্রাজ্যের শেষ সুলতান, যিনি ১১৬০ থেকে ১১৮৬  সাল পর্যন্ত শাসন করেছিলেন। তিনি ছিলেন খসরু শাহ (শা. ১১৫৭-১১৬০) এর পুত্র এবং উত্তরাধিকারী।   রাজত্ব  ১১৬১/৬২ সালে, ঘুররা গজনীর গজনভিদের রাজধানী দখল করে, খসরু মালিককে লাহোরে পিছু হটতে বাধ্য করে, যেটি তার নতুন রাজধানী হয়। সেখান থেকে তিনি উত্তর ভারতে প্রবেশ করেন, দক্ষিণ কাশ্মীর পর্যন্ত তার শাসনের বিস্তার ঘটান। তিনি ভারতীয় খোখার উপজাতির সাথেও একটি জোট তৈরি করেছিলেন। ১১৭০ সালে, খসরু (বা তার একজন সেনাপতি) গঙ্গার দক্ষিণ অংশ আক্রমণ করেন।  ১১৭৮ সালে ঘুরের শাসক মুইযযুদ্দিন মুহাম্মাদ ঘুরি গজনভি পাঞ্জাবের দক্ষিণ অংশ আক্রমণ করেন এবং গুজরাত পর্যন্ত পৌঁছান। ১১৭৯/৮০ সালে তিনি পেশোয়ার দখল করেন এবং ১১৮১/৮২ নাগাদ লাহোরের আশেপাশে চলে আসেন, কিন্তু খসরু মালিক তাকে অর্থ প্রদান করে শহর থেকে দূরে রাখতে সক্ষম হন তাই তিনি শহর অবরোধ করার পরিবর্তে লাহোর থেকে পিছু হটে যান। যাইহোক, অবশেষে ১১৮৬ সালে ঘুরিরা লাহোর দ্বারা দখল করে, যখন খসরু মালিক এবং তার পুত্র বাহরাম শাহকে ঘুরে নিয়ে যাওয়া হয় এবং বন্দী করা হয়, যা গজনভি সাম্রাজ্যের সমাপ্তি চিহ্নিত করে। ১১৯১ সালে উভয়ের মৃত্যুদণ্ড কার্যকর করা হয়েছিল।   তথ্যসূত্র    সূত্র              বিষয়শ্রেণী:১২শ শতাব্দীতে জন্ম বিষয়শ্রেণী:১২শ শতাব্দীতে মৃত্যু
মাইকেল রয় উড (জন্ম ৩ মার্চ ১৯৪৬) একজন ব্রিটিশ শ্রম রাজনীতিবিদ যিনি ১৯৯৭ থেকে ২০১৫ সাল পর্যন্ত ব্যাটলি এবং স্পেনের সংসদ সদস্য ছিলেন। তিনি বামপন্থী সোশ্যালিস্ট ক্যাম্পেইন গ্রুপের সদস্য ছিলেন।   রাজনৈতিক জীবন  ১৯৮০ থেকে ১৯৮৮ সাল পর্যন্ত, তিনি একজন কাউন্সিলর হিসাবে তার তখনকার শহর ক্লেকহিটনের প্রতিনিধিত্ব করেছিলেন; সেই সময়ে, তিনি হাউজিং কমিটি এবং সোশ্যাল সার্ভিস কমিটির চেয়ারম্যান ছিলেন এবং কার্ক্লিস কাউন্সিলের ডেপুটি লিডার ছিলেন। ১৯৮৭ সালের নির্বাচনে, তিনি হেক্সহ্যামের নিরাপদ রক্ষণশীল আসনে প্রতিদ্বন্দ্বিতা করেছিলেন।  তিনি ২০ বছর বয়সে ১৯৬৬ সালে লেবার পার্টিতে যোগ দেন। তার রাজনৈতিক স্বার্থ আইন-শৃঙ্খলা, পশু কল্যাণ, পরিবহন, কর্মসংস্থান, স্বাস্থ্য এবং পরিবেশ হিসাবে বর্ণনা করা হয়। তিনি গৃহহীনতা, পরিবহন, ইন্দো-ব্রিটিশ বিষয়ক, এইডস, পশু কল্যাণ, মাল্টিপল স্ক্লেরোসিস, দীর্ঘস্থায়ী ক্লান্তি সিন্ড্রোম, প্রতিবন্ধীতা, মানবাধিকার, কাশ্মীর এবং অ্যালকোহল অপব্যবহার সম্পর্কিত সংসদীয় দলের সদস্য ছিলেন। উড সংসদের ড্রাগ অ্যান্ড অ্যালকোহল ট্রিটমেন্ট অ্যান্ড হার্ম রিডাকশন গ্রুপের সেক্রেটারিও ছিলেন। এছাড়াও, তিনি সর্বদলীয় পেনাল অ্যাফেয়ার্স গ্রুপের একজন নির্বাহী সদস্য ছিলেন। তিনি ন্যাশনাল অ্যাসোসিয়েশন অফ ব্রিটিশ মার্কেট অথরিটিজের একজন পৃষ্ঠপোষক, রাষ্ট্রীয় শিক্ষার জন্য প্রচারাভিযান এবং ওয়ার্কিং ক্লাস মুভমেন্ট লাইব্রেরির একজন সদস্য এবং ফিলিস্তিনের বিরজেইট বিশ্ববিদ্যালয়ের বন্ধু।  ২০০৩ সালে, তিনি ইরাক আক্রমণের জন্য সংসদীয় অনুমোদনের বিরুদ্ধে ভোট দেন।  ৩১ অক্টোবর ২০০৬-এ, উড প্লেড সিমরু এবং স্কটিশ ন্যাশনাল পার্টির ইরাক যুদ্ধের তদন্তের আহ্বানকে সমর্থন করার জন্য ১২ জন লেবার এমপিদের একজন ছিলেন।   ২০০৭ সালের মে মাসে তিনি টনি ব্লেয়ারের পদত্যাগের পর লেবার পার্টির নেতৃত্বের জন্য গর্ডন ব্রাউনকে চ্যালেঞ্জ করার জন্য জন ম্যাকডোনেলের প্রচারাভিযানের সংসদীয় ব্যবস্থাপক হন।  ২০১৫ সালে যুক্তরাজ্যের সাধারণ নির্বাচনে তিনি পদত্যাগ করেন।   ব্যক্তিগত জীবন  তার দুই সৎ কন্যা এবং পূর্ববর্তী বিবাহের এক পুত্র ও কন্যা রয়েছে।  তিনি পড়া, সঙ্গীত, খেলাধুলা (বিশেষ করে ফুটবল), পক্ষীবিদ্যা এবং হাঁটা হিসাবে তার আগ্রহের তালিকা করেন। তিনি দুটি শ্রমিক সমবায়ের প্রতিষ্ঠাতা সদস্যও ছিলেন।   তথ্যসূত্র    বহিঃসংযোগ      Guardian Unlimited Politics – Ask Aristotle: Mike Wood MP  TheyWorkForYou.com – Mike Wood MP  The Public Whip – Mike Wood MP  voting record  BBC News – Mike Wood  BBC profile   বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:লিডস বেকেট বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম